Publication: Magyar Közlöny
Issue: MK-2007-29 (Year: 2007, Number: 29)
Era: 2004-2010
Section: Melléklet az 1014/2007. (III. 13.) korm. határozathoz
Paragraph Index: 790

2. ábra A platformszerkezet és a digitális vétellel rendelkező háztartások számának várható alakulása Magyarországon, 2005-2012 (ezer háztartás) Forrás: (A)DÁS konzultációs vitaanyag 0% 10% 20% 30% 40% 50% 60% 70% 80% 90% 100% Analóg földi Digitális földi Analóg KTV Digitális KTV Fizetős műhold Ingyenes műhold IPTV 2007/29. szám 5. A digitális átállással kapcsolatos eddigi hazai kezdeményezések és lépések közül is a digitális földfelszíni sugárzás számára történő frekvenciák biztosítása és tervezése emelhető ki első helyen. A digitális sugárzás elindításához szükséges frekvenciakészlet az RRC-06 értekezlet eredményeként csak a teljes digitális átállást követően (2012 után) áll rendelkezésre. Ennek eléréséig, a szomszédos országokkal lekoordinált frekvenciák a 2012-ig tartó átmeneti időszakban jelenleg három országos T-DAB lefedést1 kínálnak a digitális rádiózás számára, valamint három földfelszíni digitális televíziós hálózat elindulását teszik lehetővé (lásd 3. ábra)2: • Első hálózat (1. MUX) 90% • Második hálózat (2. MUX) 75% • Harmadik hálózat (3. MUX) 52% 6. Mindhárom televíziós hálózat ellátottsága további sikeres nemzetközi egyeztetéssel, a hazai és külföldi katonai felhasználás módosulásával fokozatosan még kisebb-nagyobb mértékben bővülhet, illetve mindhárom hálózat esetén a fenti ellátottságok eléréséhez néhány kisebb teljesítményű átjátszó adó (közszolgálati és kereskedelmi), illetve helyi adó csatorna cseréje szükséges. További televíziós multiplexek indulása azonban csak az m1 (4. MUX), az RTL Klub és a tv2 analóg sugárzásának leállítása után lehetséges (5., 6., 7., 8, MUX).

Source: https://magyarkozlony.hu/hivatalos-lapok/3876849b7a974226c66375c0f8836d49ae032ca0/dokumentumok/3bce0e75037bf6db29c73dc883ca3de88dc68b54/letoltes